Il-Kunsill żied il-miżuri restrittivi kontra r-Repubblika Demokratika tal-Poplu tal-Korea (RDPK) billi ffinalizza t-traspożizzjoni fil-liġi tal-UE tal-miżuri imposti mill-aktar riżoluzzjoni reċenti tal-Kunsill tas-Sigurtà tan-NU, Nru 2397 (2017). Il-miżuri trasposti llum jinkludu: It-tisħiħ tal-projbizzjoni fuq l-esportazzjoni lejn ir-RDPK tal- prodotti petrolifiċi raffinati kollha permezz tat-tnaqqis tal-ammont ta' bramel li jistgħu jiġu esportati minn 2 miljun barmil għal 500,000 barmil kull sena; projbizzjoni fuq l-importazzjonijiet mir-RDPK ta' ikel u prodotti agrikoli makkinarju, tagħmir elettriku, ħamrija u ġebel; u injam; projbizzjoni fuq l-esportazzjonijiet lejn ir-RDPK tal-makkinarju industrijali kollu il-vetturi tat-trasport , u l-espansjoni għall- ħadid, l-azzar u kull metall ieħor miżuri restrittivi marittimi kontra bastimenti fejn hemm motivi raġonevoli biex wieħed jemmen li l-bastiment kien involut fil-ksur tas-sanzjonijiet tan-NU; ir- rekwiżit li jiġu rimpatrijati l-ħaddiema kollha mir-RDPK li qed jaħdmu barra mill-pajjiż fi żmien 24 xahar, soġġett għal-liġi nazzjonali u internazzjonali applikabbli. Il-projbizzjoni totali fuq l-esportazzjoni taż- żejt grezz prevista fir-riżoluzzjoni 2397 (2017) kienet diġà ġiet introdotta fl-UE fis-16 ta' Ottubru 2017. Meta adotta l-miżuri, il-Kunsill tas-Sigurtà tan-NU afferma mill-ġdid fir-riżoluzzjoni 2397 (2017) tiegħu li l-proliferazzjoni tal-armi nukleari, kimiċi u bijoloġiċi, kif ukoll il-mezzi tal-kunsinna tagħhom, jikkostitwixxu theddida għall-paċi u s-sigurtà internazzjonali. L-UE esprimiet ripetutament l-aspettattiva tagħha li r-RDPK tinvolvi ruħha fi djalogu kredibbli u sinifikattiv bil-għan li ssir denuklearizzazzjoni sħiħa, verifikabbli u irreversibbli tal-Peniżola Koreana. L-atti legali adottati llum mill-Kunsill qiesu wkoll li 3 persuni u entità waħda elenkati mill-UE b'mod awtonomu issa huma elenkati min-NU. L-għadd ta' persuni u entitajiet soġġetti għal miżuri restrittivi kontra r-RDPK jammonta għal 79 persuna u 54 entità kif elenkati min-NU u 55 persuna u 9 entitajiet iddeżinjati mill-UE b'mod awtonomu. Il-listi addizzjonali imposti bir-riżoluzzjoni 2397 (2017) tal-KSNU ġew trasposti fl-liġi tal-UE fit-8 ta' Jannar 2018. L-UE kienet żiedet 17-il persuna addizzjonali mal-lista tagħha ta' sanzjonijiet fit-22 ta' Jannar 2018. L-UE timplimenta r-riżoluzzjonijiet kollha tal-Kunsill tas-Sigurtà tan-NU adottati b'reazzjoni għall-programmi nukleari u l-programmi tal-armi nukleari, ta' armi oħra ta' qerda massiva u ta' missili ballistiċi tar-RDPK, u taħdem biex tiżgura l-implimentazzjoni effettiva tagħhom mill-istati kollha tan-NU. Barra minn hekk, l-UE imponiet miżuri restrittivi awtonomi kontra r-RDPK, li jikkomplementaw u jsaħħu r-reġim ta' sanzjonijiet tan-NU. Riżoluzzjoni 2397 tal-Kunsill tas-Sigurtà tan-NU (stqarrija għall-istampa) Konklużjonijiet tal-Kunsill dwar ir-RDPK, 17 ta' Lulju 2017 Miżuri restrittivi tal-UE kontra l-Korea ta' Fuq (informazzjoni ġenerali) Relazzjonijiet UE-Repubblika Demokratika tal-Poplu tal-Korea (RDPK), skeda informattiva Ara l-paġna tal-laqgħa